stanford-oval/wikipedia huggingface dataset:
Estonian uppoamisen salaliittoteoriat
Katoamiset ja muut epäselvyydet

Tunnetuin "kadonnut" on laivalla ollut toinen päällikkö Avo Piht, joka oli Estonian viimeisellä matkalla mukana matkustajana. Meisterin lisäksi eritoten Rabe on tutkinut tapausta. Piht on tuotu useiden eri lähteiden mukaan helikopterilla 28. syyskuuta 1994 ensimmäisten pelastuneiden joukossa Utöhön ja sieltä Turkuun sairaalaan. Tiedon vahvistivat muun muassa ruotsalainen helikopteripelastaja, Viron liikenneministeriö, viralliset listaukset eloonjääneistä, Estlinen osaomistajana vaikuttanut ruotsalaisyhtiö, Ruotsin merenkulkuviraston turvallisuuspäällikkö Bengt-Erik Stenmark, Reuters ja Viron silloisen pääministerin Mart Laarin edustaja. Baltic News Service uutisoi Mart Laarin jopa keskustelleen Turun sairaalassa Pihtin kanssa terrori-iskun mahdollisuudesta, jonka epäilyksen Piht oli tuonut pääministerin tietoon.[lähde? ] Saksassa ja Virossa on nähty myös saksalaisen ZDF-televisiokanavan uutiskuvaa, jossa Pihtin tuttavien ja sukulaisten mukaan on varmuudella näkynyt Pihtin sairaalaan tuonti. Uutiskuvamateriaali on sittemmin ilmoitettu kadonneeksi. Piht kuitenkin katosi seuraavien päivien aikana jäljettömiin, eikä häntä ole löydetty. Myöhemmin Interpol etsintäkuulutti hänet. Hurjimpien tarinoiden mukaan joku olisi surmannut Pihtin Turun sairaalassa. Vuonna 2006 Viron parlamentin asettama Estonia-komitea suositteli Viroa edelleen jatkamaan Pihtin ja muiden kadonneiden etsintää, vaikka komitea ei tällä tiedolla varmistanutkaan sitä, että kadonneita välttämättä olisi olemassa tai elossa.
Toinen merkittävä tapaus on Estonian ruorimies Kalev Vahtrasin katoaminen ja kuolema. Kansainvälisen tutkijalautakunnan merkittävä todistaja, Estonian matruusi Silver Linde, oli Turun sairaalassa samassa huoneessa alilämmöstä kärsineen Vahtrasin kanssa. Kun Linde meni tapaamaan muita pelastuneita, oli Vahtras kadonnut huoneesta sänkyineen päivineen. Sairaalan henkilökunnan mukaan Vahtras oli siirretty toiseen turkulaiseen sairaalaan. Kun Vahtrasin vaimo meni Turun sairaalaan, hänelle ilmoitettiin, että Vahtras oli siirretty sairaalaan Ruotsiin. Viroon palannut Vahtrasin vaimo kutsuttiin myöhemmin poliisiasemalle, jossa hänelle ilmoitettiin, että Kalev Vahtras oli löydetty Suomen rannikolta hukkuneena. Vahtrasin vaimo ja omaiset vaativat tapahtuneesta selvitystä, mutta Viron turvallisuuspoliisi varoitti omaisten mukaan heitä sotkeentumasta asiaan, koska se olisi liian vaarallista. Viranomaisten yleisimmän kannan mukaan Kalev Vahtras hukkui Estonian uppoamisyönä.
Ruotsin valtio on teettänyt uusia tutkimuksia epäselvyyksien selvittämiseksi. Tutkimuksissa on muun muassa havaittu Estonian uponneen 10 minuuttia luultua aiemmin. Onnettomuustutkintakeskus julkaisi vuonna 2006 muistion vastauksista joihinkin edellä mainittuihin väitteisiin. Väitteet on onnettomuustutkimuskeskuksen mukaan todistettu vääriksi. Osaa väitteistä Onnettomuustutkimuskeskus tai kansainvälinen tutkimuskomissio ei ole käsitellyt ollenkaan. Myös muun muassa eri viralliset tutkimuskomissiot Ruotsista ovat tulleet johtopäätökseen, että onnettomuustutkintaa ei ole aiheellista käynnistää uudestaan. [lähde? ]
Löytö vuonna 2024

Aluksen keularampin kaide löytyi heinäkuussa 2024. Se ei ollut tuhoutunut ulkoisen sabotaasin vuoksi, eikä aluksen uppoaminen siten todennäköisesti johtunut sabotaasista. Kaide osoittaa senkin, että ramppi oli auki, sillä rampin ollessa kiinni kaide ei voinut pudota aluksesta, koska se on normaalisti aluksen sisällä.
Extravehicular Mobility Unit

EMU STS-118-tehtävän aikana.
Extravehicular Mobility Unit (EMU) on Nasan käyttämä avaruuspuku, jota astronautit käyttävät avaruuskävelyillä. Puvun muunnelmia on käytetty vuodesta 1981 avaruussukkulalennoilla sekä Kansainvälinen avaruusasemalla. Sukkulaohjelmassa käytetty puku on modulaarinen ja se voidaan sovittaa eri kokoisille astronauteille toisin kuin Apollo-ohjelman puku, joka rakennettiin tiettyä henkilöä varten. Perusmalli EMU:sta on ollut käytöstä vuosina 1981–2002, jonka korvasi parannettu versio vuodesta 1998 alkaen.
Artemis-ohjelmassa puvulle kehitetään seuraaja xEMU.
Aiheesta muualla

Apollo experience report: Development of the extravehicular mobility unit (englanniksi)
The Space Shuttle Extravehicular Mobility Unit (EMU) (englanniksi)
Folkpunk

| Folkpunk |
| --- | --- |
Alkuperä:  punk rock, folk rock, electric folk, celtic folk
Alkuperämaa:   Yhdistynyt kuningaskunta    Yhdysvallat
Kehittymisen ajankohta:  1980-luvun puoliväli
Tyypillisiä soittimia:  sähkökitara, akustinen kitara, laulu, banjo, rummut, viulu, mandoliini, haitari
Kehittyneitä tyylilajeja / suuntauksia:  celtic punk, gypsy punk, anti-folk
Folkpunk on musiikkigenre, jossa yhdistyvät folk- ja punk-musiikki. Tyylilaji liittää yhteen folk-musiikista vaikutteensa saaneet soinnutukset sekä punk-musiikille tyypillisen nopeuden ja asenteen. Folkpunkin sanoitukset viittaavat usein perinteisen folkmusiikin tapaan työväen solidaarisuuteen ja modernin kapitalismin ja teollistumisen vastustamiseen. Yhtyeet ja niiden sanoitukset edustavatkin usein äärivasemmistoa tai anarkismia. Folkpunk sisältää folkille ominaisia soittimia, kuten viulua, banjoa tai mandoliinia. Soittimia lukuun ottamatta musiikki ei välttämättä lainkaan muistuta perinteistä folkia. Kappaleet soitetaan usein akustisena.
Kuuluisimmat folkpunk-yhtyeet ovat usein peräisin Floridasta tai Georgiasta, Yhdysvalloista, jonne musiikin lajin harrastus on keskittynyt.[lähde? ] Suosittuja folkpunk-yhtyeitä ovat muun muassa Flogging Molly, Dropkick Murphys, Against Me!, This Bike Is A Pipe Bomb, Defiance, Ohio, Ghost Mice, Spoonboy
GBU-57A/B MOP

| GBU-57A/B Massive Ordnance Penetrator |
| --- | --- |
 MOP:n prototyyppi
Tyyppi:  täsmäohjattu bunkkerintuhoajapommi
Valmistushistoria
Valmistaja:  Boeing
Valmistusmaa:   Yhdysvallat
Ohjus
Massa:  12 304 kg
Räjähdysaineen massa:  341 kg
Mitat
Pituus:  6,2 m
Halkaisija:  80 cm
GBU-57A/B Massive Ordnance Penetrator (MOP) on yhdysvaltalainen bunkkerintuhoaja-tyyppinen täsmäpommi.
Suunnittelu

Pommi suunniteltiin käytettäväksi ensisijaisesti Yhdysvaltain vihollisten joukkotuhoaseiden säilytyspaikkojen tuhoamiseksi. Pommin tehtävä on tunkeutua maan sisään ja räjäyttää syvälle kaivetut bunkkerit ja tunnelit. Se on tehokkaampi kuin edeltäjänsä, esimerkiksi BLU-109, GBU-28 ja GBU-37. Pommia kuljettamaan kykenevät B-2 ja B-52 -pommikoneet sekä ne korvaava B-21.
Käännös suomeksi
Florian Neuhaus

Florian Neuhaus syyskuussa 2017.
Florian Neuhaus (s. 16. maaliskuuta 1997 Landsberg am Lech) on saksalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Borussia Mönchengladbachia.
Neuhaus nousi TSV 1860 Münchenin junioreista 2. Bundesliigassa pelanneeseen edustusjoukkueeseen kaudella 2016–2017. Kesällä 2017 hän siirtyi Borussia Mönchengladbachiin mutta pelasi kauden 2017–2018 lainalla Fortuna Düsseldorfin joukkueessa 2. Bundesliigassa. Kaudella 2018–2019 hän pelasi Mönchengladbachissa 32 bundesliigaottelua ja teki niissä kolme maalia. Kaudella 2019–2020 hän pelasi Bundesliigassa 30 ottelua, joissa hän teki neljä maalia, ja Eurooppa-liigassa viisi ottelua. Kaudella 2020–2021 pelaamissaan 33 bundesliigaottelussa hän teki kuusi maalia, joista yksi oli voittomaali tammikuisessa ottelussa sarjan kärjessä ollutta ja sittemmin mestaruuden voittanutta Bayern Müncheniä vastaan. Mestarien liigassa hän pelasi Mönchengladbachin kaikki kahdeksan ottelua avauskokoonpanossa.
Neuhaus on pelannut Saksan alle 20- ja alle 21-vuotiaiden maajoukkueissa. Hän saavutti hopeaa alle 21-vuotiaiden EM-kilpailuissa 2019 ja pelasi turnauksessa Saksan kaikki viisi ottelua, joista kolme avauskokoonpanossa. Saksan A-maajoukkueessa hän pelasi ensimmäisen kerran lokakuussa 2020 ystävyysottelussa Turkkia vastaan ja teki ottelussa maalin. Kesäkuun 8. päivään 2021 mennessä hän on pelannut kuusi A-maaottelua, joista kolme ottelua avauskokoonpanossa. Toisen maaottelumaalinsa hän teki kesäkuussa 2021 ystävyysottelussa Tanskaa vastaan.
Folksonomia

Folksonomia (engl. folksonomy) on yhteisöllisesti tuotettu, avoin luokittelujärjestelmä, jonka avulla internet-käyttäjät voivat luokitella sisältöä, kuten www-sivuja, valokuvia ja linkkejä. Etymologisesti folksonomia on peräisin sanojen "folk" (suom. väki) ja "taxonomy" (suom. taksonomia) leikkimielisestä yhdistelmästä.
Vapaasti määritellyt avainsanat tai tunnisteet (engl. tags), auttavat tiedon järjestelemisessä ja parantamaan hakukoneiden tehokkuutta, koska sisältö on luokiteltu käyttäen tuttua, saavutettavaa ja jaettua sanastoa. Avoimen asiasanoituksen edelläkävijöistä tunnetuimpia ovat Flickr ja Del.icio.us -verkkopalvelut.
Oleellista avoimissa asiasanoituksissa on, että niiden varaan rakentuvat sanastot eivät rakennu hierarkkisesti. Avoimissa asiasanoituksissa ei siis ole täsmällisesti määriteltyjä ylä- ja alakäsitteitä tunnisteille. Sen sijaan niiden välille luodaan automaattisesti assosiatiivisia viittauksia merkittyjen sisältöjen perusteella. Lähestymistapa avoimissa asiasanoituksissa sanastojen rakentumiseen on siis eri kuin taksonomisessa luokittelussa: sen sijaan, että luokittelusta pyrittäisiin tekemään mahdollisimman täsmällinen, sen annetaan rakentua käyttäjien määräämällä tavalla.
Käsitteenä folksonomiaa voidaan kritisoida epätäsmälliseksi: Vander Walin määritelmän pohjalta folksonomian voidaan tulkita tarkoittavan sekä yhden että usean käyttäjän yhtäaikaista tunnisteiden lisäämistä.
Fanatiko

| Fanatiko Barathrum |
| --- | --- | --- |

Studioalbumin tiedot
 Julkaistu: 28. huhtikuuta 2017
 Formaatti: CD, LP
 Tyylilaji: black metal
 Kesto: 35.46
 Levy-yhtiö: Saturnal
Barathrumin muut julkaisut
| Unholy Conspiracy 2010 | Fanatiko 2017 | Überkill 2024 |
Singlet albumilta Fanatiko
 ”Hellspawn” Julkaistu: 9. helmikuuta 2017
Fanatiko on suomalaisen black metal -yhtye Barathrumin järjestyksessään yhdeksäs studioalbumi. Se julkaistiin vuonna 2017 levymerkillä Saturnal Records.
Albumi on yhtyeen ensimmäinen sitten vuoden 2005 Anno Aspera – 2003 Years After Bastard’s Birth -albumin.
Kappaleet

Hellspawn – 4.00
Pope Corpse Tattoo – 3.42
On the Dark River Bank – 4.52
Sadistic Pleasure – 4.25
Arx Satanas – 4.50
Church Amok – 3.45
Spirit of the Damned – 4.07
Fanatiko – 6.02
Kokoonpano

Demonos Sova – laulu
Pelceboop – soolokitara
Raakalainen – kitara
Nuklear Tormentörr – basso, taustalaulu
Ruttokieli – basso, taustalaulu
Pete Vendetta – rummut, taustalaulu
Arvostelut

Imperiumi.net:
Kaaoszine:
Soundi:
Aiheesta muualla

Fanatiko Discogsissa. (englanniksi)
Albumi Fanatiko Encyclopaedia Metallum -sivustolla (englanniksi)
Galvanoitu teräs

Galvanoitu teräslevy
Galvanoitu teräs on sinkkikerroksella elektrolyyttisesti päällystettyä terästä. Tällaisesta elektrolyysin avulla tapahtuvasta metallin päällystämisestä suojaavalla ja hitaammin hapettuvalla metallilla, sinkillä, käytetään nimitystä galvanointi tai sähkösinkitys. (Toinen mahdollinen galvanointimenetelmä on teräskappaleen upottaminen sulaan sinkkiin, jolloin taas kyseessä on kuumasinkitys.)
Galvanoitu teräs kestää korroosiota sinkkikerroksen ansiosta ja on edullisempaa kuin ruostumaton teräs. Galvanoitua terästä on käytetty runsaasti peltikatoissa. Sitä käytetään myös esimerkiksi aidoissa, katuvalojen tolpissa, maanteiden kaiteissa, rakennustelineissä ja erilaisissa rakennustarvikkeissa, kuten kulmaraudoissa ja teräsputkissa. Galvanoidun teräksen tunnistaa kristallisaatiokuviosta ja sinisenharmaasta värisävystä.
Galvanoidun teräksen sinkkipinnoitteessa voi olla lyijyä. Galvanoitua terästä on käytetty vesijohtona, mikä voi aiheuttaa lyijymyrkytyksen varsinkin silloin kun vesijohdon alkupää on kuparia, joka edistää lyijyn liukeamista.
GC-20

GC-20 on Gran Canarian saarella, Espanjassa sijaitseva päätie, joka saa alkunsa El Guinchosta, Arucasin kunnasta. El Guinchosta tie jatkuu Arucasin kuntakeskukseen ja sieltä edelleen La Calderaan. Tiellä on pituutta noin 8 kilometriä ja se on pääosin kaksiajoratainen muutamaa ohituskaistaosuutta lukuun ottamatta.
Osuudelle El Guincho-Arucas rakennetaan moottoritietä, joka liitetään osaksi GC-3:ta.
Reitti

Arucas
El Guincho (GC-2)
Cardones (GC-301)
La Cruz (GC-3)
Arucas (GC-300, GC-43)
Firgas
La Caldera
Freddie Pitcher

| Freddie Pitcher |
| --- | --- |

Naurun 12. presidentti
 10. marraskuuta 2011 – 15. marraskuuta 2011  
Edeltäjä:  Marcus Stephen
Seuraaja:  Sprent Dabwido
Henkilötiedot
Syntynyt: 5. helmikuuta 1967 (ikä 57)
Frederick William "Freddie" Pitcher (s. 5. helmikuuta 1967) on  naurulainen poliitikko. Joulukuussa 2007 Pitcher nimitettiin valtiovarainministeriksi presidentti Marcus Stephenin hallitukseen
Pitcher itse nousi Naurun presidentiksi 10. marraskuuta 2011, kun hänen edeltäjänsä Marcus Stephen oli eronnut. Hän hävisi parlamentin luottamusäänestyksen ja presidenttikausi kesti vain kuuden päivän ajan.
Hänen seuraajakseen valittiin Sprent Dabwido.
Pitcheriä ei valittu uudelleen parlamenttiin kesäkuun 2013 vaaleissa.
GC-4

GC-4 on Gran Canarian saarella, Espanjassa sijaitseva moottoritie, joka saa alkunsa GC-3:n risteyksestä Las Palmasissa sijaitsevasta La Montañetasta ja päättyy Santa Brígidassa sijaitsevaan Monte Lentiscaliin. Tiellä on pituutta vain noin 4 kilometriä, mutta sillä on jopa kolme tunnelia. Tie on valmistunut vuonna 2000.
Reitti

Las Palmas de Gran Canaria
La Montañeta (GC-3, GC-800)
Tafira Alta (GC-110, GC-801)
Santa Brígida
Monte Lentiscal (GC-15, GC-111, GC-802)
Flanderin ympäriajo 2013

Flanderin ympäriajo 2013 oli järjestyksessään 97. maantiepyöräilyn Flanderin ympäriajo. Se käytiin 256 kilometrin reitillä Brüggestä Oudenaardeen 31. maaliskuuta 2013. Se oli kahdeksas kilpailu UCI World Tourilla 2013.
Fabian Cancellara ratkaisi kilpailun voiton viimeisessä nousussa, Paterbergissä pudottamalla irtiottokumppaneistaan ensin Jürgen Roelandtsin ja vähän ennen huippua myös Peter Saganin. Cancellara voitti kilpailun lopulta minuutin ja 26 sekunnin erolla Saganiin, joka kukisti Roelandtsin loppukirissä.
Tulokset

Lähde: Cycling Archives
|  | Ajaja | Maa | Joukkue | Aika |
| --- | --- | --- | --- | --- |
| 1 | Fabian Cancellara |  Sveitsi | RadioShack-Leopard | 6.05.58 |
| 2 | Peter Sagan |  Slovakia | Cannondale Pro Cycling Team | + 1.26 |
| 3 | Jürgen Roelandts |  Belgia | Lotto-Belisol | + 1.26 |
| 4 | Alexander Kristoff |  Norja | Katjuša | + 1.38 |
| 5 | Matthieu Ladagnous |  Ranska | FDJ | + 1.38 |
| 6 | Heinrich Haussler |  Saksa | IAM Cycling | + 1.38 |
| 7 | Greg Van Avermaet |  Belgia | BMC Racing Team | + 1.38 |
| 8 | Sébastien Turgot |  Ranska | Team Europcar | + 1.38 |
| 9 | John Degenkolb |  Saksa | Argos-Shimano | + 1.38 |
| 10 | Sebastian Langeveld |  Alankomaat | Orica-GreenEDGE | + 1.38 |
Osallistuneet joukkueet

Kilpailussa olivat mukana seuraavat 26 joukkuetta:
UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
UCI Continental Circuits -joukkueet: Accent Jobs - Wanty, Crelan-Euphony, Team Europcar, IAM Cycling, Team NetApp-Endura, Topsport Vlaanderen-Baloise, Vini Fantini - Selle Italia
Aiheesta muualla

Virallinen sivusto (hollanniksi)
Ferdinand II (León)

Ferdinand II, Galician ja Leónin kuningas, 1200-luku.
Ferdinand II:n sinetti.
Ferdinand II Leónin kuningas. Isidoro Lozano, 1851. Museo del Prado, Madrid.
Iberian niemimaan valtiot 1100-luvulla.
Ferdinand II (n. 1137 Toledo – 22. tammikuuta 1188 Benavente) oli vuosina 1157–1188 Leónin ja Galician[lähde? ] kuningas
Hallintokausi > Sota Kastiliaa vastaan 1162–1166

Ferdinand II valloitti Toledon kaupungin Kastilialta vuonna 1162 ja se pysyi Leónin hallinnassa vuoteen 1166. Suojatakseen poliittisesti tärkeää Toledon kaupunkia saraseeneiltä Ferdinand II piti neuvottelun Laran aatelisuvun kanssa, jonka tuloksena nykyisessä Cuencan maakunnassa oleva Uclésin kaupunki luovutettiin Temppeliherrain ritarikunnalle. Lisäksi Ferdinand liittoutui Navarran kuninkaan Sancho IV:n kanssa, koska ei luottanut Laran aatelissuvun jäseniin. Liittolaisilla vahvistettuna hän valloitti almohadeilta Alcántaran ja Albuquerquen kaupungit Cáceresin ja Badajozin maakunnassa.[lähde? ]
Hallintokausi > Sota Portugalia vastaan 1166–1169

Vaikka Ferdinand II oli avioliittonsa Portugalin prinsessa Urracan kanssa ansiosta sukulaisuusuhteessa, hänen appensa Alfonso I valloitti vuosina 1166-1168 Leónin kaupunkeja ja Galician. Portugalin joukkojen piirittäessä saraseenien hallitsemaa Badajozin kaupunkia, Leónin joukot saivat vallattua Galician takaisin. Ferdinand riensi Badajozin porteille, jossa Alfonso jäi vangiksi jalka murtuneena. Lunnaiksi sovittiin aiemmin valloitetut kaupungit: Cáceres, Badajoz, Trujillo, Santa Cruz de la Sierra ja Montánchez. Rauha solmittiin Ponteverdessä 1170.[lähde? ]
Vuonna 1170 Ferdinand perusti Orden de Santiago -nimisen uskonnollis-sotilaallisen järjestön suojaamaan pyhiinvaeltajia reitillä Santiago de Compostelaan ja turvaamaan Cáceresin kaupunkia. Järjestön päämaja oli Uclésin kaupungissa nykyisen Cuencan maakunnassa.[lähde? ]
Hallintokausi > Sota Kastiliaa vastaan 1178–1180

Ferdinand II valloitti Kastilian kuningaskunnan 1178. Kastilian Alfonso VIII kutsui apua Portugalin Alfonso I:ltä, joka lähetti joukkonsa kruununperijä Sanchon johdolla. Rauha solmittiin Tordesillasissa 1180.[lähde? ]
Perhe ja suku

Ferdinandin vanhemmat olivat Kastilian ja Leónin keisari Alfonso VII ja Barcelonan Berengaria (1116–1149). Hänen isovanhempansa isän puolelta olivat Burgundin kreivi Raimund ja Leónin kuningatar Urraca; hänen äidinpuoleiset isovanhempansa olivat Barcelonan kreivi Ramon Berenguer III ja Provencen kreivitär Dulce I. Hänen seitsemästä sisaruksestaan neljä eli aikuiseksi, yksi heistä oli vanhempi veli Kastilian kuningas Sancho III.
Alfonso VII:n valtakunnan jaossa Ferdinand sai Leónin kruunin, johon kuuluivat myös Galicia ja Asturias. Sancho III sai Kastilian. Veljekset solmivat sotilasliiton, mutta Sancho hyökkäsi pian Ferdinandin kimppuun. Kun Sancho kuoli jättäen Kastilian valtaistuimen kolmivuotiaalle pojalleen Alfonso VIII:lle. Fernando toimi veljenpoikansa holhoojana, ja hieman myöhemmin hänet nimitettiin Aragonian Alfonso II:n holhoojaksi. Näin hänestä tuli kristillisen Espanjan pääkuningas ja hän alkoi kutsua itseään "Rex Hispaniarumiksi".
Ferdinand oli naimisissa kolme kertaa:
Vuonna 1165 hän avioitui Portugalin prinsessa Urracan kanssa (1148–1211), liiton mitätöi paavi Aleksanteri III vuonna 1175 serkussuhteen perusteella. Heillä oli yksi lapsi:
Alfonso, Leónin prinssi (15. elokuuta 1171 – 23./24. syyskuuta 1230), kuningas Alfonso IX
Vuonna 1177/78 Ferdinand avioitui Portugalin kreivitär Teresan aviottoman tyttären Teresa Fernández de Traban (n. 1140–1180) kanssa. Teresa oli Nuño Perez de Laran leski ja liitosta oli kuusi lasta. Teresa kuoli synnytykseen syyskuussa 1180. Heillä oli kaksi lasta:
Ferdinand, Leónin prinssi (1179–1187), kuoli lapsena
Sancho, Leónin prinssi (6. syyskuuta 1180), kuoli syntyessään
Vuonna 1187 Ferdinand avioitui Viscayan herran, kreivi Lope Díaz de Haron ja kreivitär Aldonzan tyttären Urraca López de Haron (n. 1160 – n. 1230) kanssa. Urraca oli Nuño Melendezin leski ja tästä liitosta oli yksi lapsi. Ferdinandilla ja Urracalla oli kolme lasta:
García Fernández, Leónin prinssi (1181–1184), syntyi ennen avioliiton solmimista, kuoli lapsena
Alfonso Fernández, Leónin prinssi (1184–1188), syntyi ennen avioliiton solmimista, kuoli lapsena
Sancho, Leónin prinssi (1186/1187–1220), peri Monteagudon ja Aguilarin äidiltään, avioitui 1210 sukulaisensa Teresa Díaz de Haron kanssa, joka oli Vizcayan ja Pérez de Azagran herran Diego López II de Haron tytär.
Urraca López yritti saada oman poikansa Sanchon kruununperijäksi, väittämällä että Ferdinandin vanhin poika Alfonso oli avioton, koska hän oli syntynyt mitätöidystä avioliitosta Portugalin Urracan kanssa.
Ferdinand II kuoli 51-vuotiaana Benaventessa 22. tammikuuta 1188, paluumatkallaan pyhiinvaellukselta Santiago de Compostelaan.
Euroopan korkeusvertausjärjestelmä

Euroopan korkeusvertausjärjestelmä (lyh. EVRS, engl. European Vertical Reference System) on euroopanlaajuinen korkeusvertausjärjestelmä. EVRS on myös yhteisnimitys kaikille korkeusjärjestelmille, jotka saadaan em. korkeusvertausjärjestelmän realisaatioina.
EVRS on määritelty EUREF:n päätöslauselmassa vuodelta 2007. Järjestelmän lähtötaso on Normaal Amsterdams Peil (NAP). Järjestelmässä käytetään geopotentiaalilukuja ja normaalikorkeuksia. Pysyvän vuoksen järjestelmä on nollavuoksijärjestelmä.
INSPIRE-direktiivi

EVRS korkeusvertausjärjestelmänä ei ole korkeusjärjestelmä ISO 19111:n mielessä; sen sijaan jokainen sen realisaatio määrittelee korkeusjärjestelmän. Euroopan komission asetuksessa INSPIRE-direktiivin toimeenpanosta liite 2 määrittelee ensin koordinaattijärjestelmät ISO 19111:n mukaisesti ja määrää sitten, että pystykomponentissa on käytettävä Euroopan korkeusvertausjärjestelmää sen kattamalla maantieteellisellä alueella. On ilmeistä, että em. muotoilun tarkoituksena on mahdollistaa useiden EVRS-realisaatioiden käyttö INSPIREssa.
Realisaatioita

Suomen N2000 on EVRS:n alueellisena realisaationa korkeusvertauskehys ja korkeusjärjestelmä. Muita merkittäviä realisaatioita on esimerkiksi Euroopan korkeusvertauskehys 2000 (EVRF2000) ja Euroopan korkeusvertauskehys 2007 (EVRF2007).
Flanderin ympäriajo 2012

Tom Boonen (takana) ja Filippo Pozzato kolmannen kerran Oude Kwaremontin nousussa.
Flanderin ympäriajo 2012 oli järjestyksessään 96. maantiepyöräilyn Flanderin ympäriajo. Se käytiin 256 kilometrin reitillä Brüggestä Oudenaardeen 1. huhtikuuta 2012.
Kilpailun reitti oli muuttunut huomattavasti aiemmista vuosista. Maalipaikka oli vaihtunut Meerbekestä Oudenaardeen. Kuuluisa Muur van Geraardsbergenin nousu oli jäänyt reitiltä pois, sen sijaan Oude Kwaremontin ja Paterbergin nousut ajettiin kolmeen kertaan kilpailun loppupuolella.
Tom Boonen voitti Flanderin ympäriajon ennätystä sivunneen kolmannen kerran kukistettuaan loppukirissä irtiottokumppaninsa Filippo Pozzaton ja Alessandro Ballanin. Kolmikko oli lähtenyt irti 18 kilometriä ennen maalia. Voittajasuosikkeihin kuulunut Fabian Cancellara joutui keskeyttämään murrettuaan solisluunsa kaatumisen seurauksena.
Tulokset

Lähde: Cyclingnews
|  | Ajaja | Maa | Joukkue | Aika |
| --- | --- | --- | --- | --- |
| 1 | Tom Boonen |  Belgia | Omega Pharma-Quick Step | 6.04.33 |
| 2 | Filippo Pozzato |  Italia | Farnese Vini-Selle Italia | sama aika |
| 3 | Alessandro Ballan |  Italia | BMC Racing Team | + 0.01 |
| 4 | Greg Van Avermaet |  Belgia | BMC Racing Team | + 0.38 |
| 5 | Peter Sagan |  Slovakia | Liquigas-Cannondale | + 0.38 |
| 6 | Niki Terpstra |  Alankomaat | Omega Pharma-Quick Step | + 0.38 |
| 7 | Luca Paolini |  Italia | Katjuša | + 0.38 |
| 8 | Thomas Voeckler |  Ranska | Team Europcar | + 0.38 |
| 9 | Matti Breschel |  Tanska | Rabobank | + 0.38 |
| 10 | Sylvain Chavanel |  Ranska | Omega Pharma-Quick Step | + 0.38 |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Barracuda, GreenEDGE Cycling, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma-Quick Step, Rabobank, RadioShack-Nissan-Trek, Team Saxo Bank, Team Sky, Vacansoleil-DCM.
UCI Continental Circuits -joukkueet: Accent.jobs-Willems veranda's, Argos-Shimano, Team Europcar, Farnese Vini-Selle Italia, Landbouwkrediet-Euphony, Team NetApp, Topsport Vlaanderen-Mercator
Aiheesta muualla

Kuvia tai muita tiedostoja aiheesta Flanderin ympäriajo 2012 Wikimedia Commonsissa